* **l**

**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, fakss 64860079, e-pasts: dome@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2018.gada 27.jūnijā Nr.268**

(protokols Nr.11, 19.p.)

**Par līdzfinansējuma piešķiršanu biedrības “Par aktīvu dzīvesveidu” apstiprinātajam LEADER programmas projektam “Konkurētspējas palielināšana Madonas novadā”**

Madonas novada pašvaldība 2018. gada 28. maijā ir saņēmusi biedrības “Par aktīvu dzīvesveidu” iesniegumu ar lūgumu nodrošināt projektam “Konkurētspējas palielināšana Madonas novadā” līdzfinansējumu 10 % apmērā no projekta kopējām attiecināmajām izmaksām.

Projekta mērķis ir iegādāties papildus aprīkojumu – tramplīnu un slaidu komplektu, piekabi, kas nodrošinātu esošā pakalpojuma uzlabošanu, kā arī izveidot jaunu pakalpojumu, paredzot iegādāties SUP dēļu komplektu.

Projekta kopējās izmaksas - EUR 20 586,66.

Projekta attiecināmās izmaksas - EUR 20 0000.

Līdzfinansējums (10 %) – EUR 2 000,00.

Noklausījusiesprojektu sagatavošanas un ieviešanas speciālistes I.Kārkliņas sniegto informāciju, ņemot vērā 19.06.2018. Finanšu un attīstības komitejas atzinumu, **atklāti balsojot**: **PAR – 11** (Zigfrīds Gora, Ivars Miķelsons, Antra Gotlaufa, Artūrs Grandāns, Gunārs Ikaunieks, Valda Kļaviņa, Andris Sakne, Rihards Saulītis, Inese Strode, Aleksandrs Šrubs, Gatis Teilis), **PRET – NAV, ATTURAS – NAV**, Madonas novada pašvaldības dome **NOLEMJ:**

Atbalstīt biedrības „Par aktīvu dzīvesveidu” projektu „Konkurētspējas palielināšana Madonas novadā”, piešķirot līdzfinansējumu 10% apmērā – EUR 2 000,00 no Madonas novada pašvaldības budžeta nesadalītajiem līdzekļiem.

Domes priekšsēdētāja vietnieks Z.Gora